Astrid Krag forlader SF og skifter til Socialdemokraterne.

Det skriver hun på sin Facebook-profil.

- Jeg har i dag søgt om optagelse i den socialdemokratiske folketingsgruppe. De seneste begivenheder har gjort det klart, at Socialdemokraterne nu er det parti, der bedst favner mine politiske holdninger.

Astrid Krags beslutning kommer efter et dramatisk døgn i SF. Efter et krisemøde onsdag aften trak partiet sig ud af regeringen, og Annette Vilhelmsen valgte at gå af som formand.

- Jeg har været medlem i SF i mere end halvdelen af mit liv. Men når jeg ser nøgternt på diskussionerne i det parti, som er årsag til, at SF’s formand nu må trække stikket for regeringsdeltagelsen, så står en ting helt klart: Der er ikke opbakning til af føre den form for venstreorienteret politik, jeg gik til valg på. Dét tager jeg konsekvensen af i dag, når jeg melder mig ud af SF, skriver Astrid Krag.

Det står endnu ikke klart, om Astrid Krag bliver som sundhedsminister i den nye SR-regering.

Følg udviklingen i SFs krise LIVE her